Wiltersens Wærste var et konsept Fred og Frank Wiltersen kom opp med i Harry Potter og Ildbegeret, der de lagde en del morosaker de solgte via postordre. Å ha sin egen morosakbutikk hadde alltid vært livsambisjonen til tvillingene, og denne ambisjonen ble endelig innfridd da Harry Potter, en av deres mest betrodde venner, ga dem seierspotten sin fra Tretrollmannturneringen, en pott på 1 000 galleoner.